  Майя Бывальцева Удмуртиын Быдӟым Атыкай ожын Вормонлы 75 ар тырмонлы сӥзем нылпи суредъёсъя «Мон Вормонэз суредасько» («Я рисую Победу») вожвылъяськон ортче. Со сярысь элькунысь Кун Кенешлэн пресс-службаез ивортэ. Вожвылъяськонэ 1-4 классъёсын дышетскисьёс пырисько. Суредъёсты быдэстон пумысен куронъёсты конкурслэн  (положенияз) тодыны луэ. Ужъёсты 31-тӥ южтолэзёзь таӵе адресъя куто: Ижкар, Октябрьлы 50 ар нимо площадь, 15 номеро юрт, 326 номеро кабинет; ужан нуналъёсы 9 час 30 минутысен 17 часозь, тел. 913-199 Вожвылъяськонлы йылпумъянъёс оштолэзе лэсьтозы. Устооссэ ужъёсты Кун Кенешлэн юртаз адӟытонэ поттозы. Вормисьёсты улосвыл парламентлэн сессияз пусъёзы. Тодэ вайытом, 11-18 аресъем пиналъёс эскерон ужъёсъя «Правнуки Победителей – 2020» вожвылъяськонэ пыриськыны быгато. Ужъёсты южтолэзь пумозь кутозы на (азьвыл 15-тӥ южтолэзёзь чакламын вал). Озьы ик Удмуртиын патриот мылкыдо удмурт кырӟан гожтонъя «Быдӟым вормонлы сӥзисько» вожвылъяськон мынэ. Тегъёс: Мерлык Ижкар нылпиос Удмуртия вожвылъяськон ВормонНунал БыдӟымАтыкайож суредан  